Det+internasjonale+samfunnet


 * Det internasjonale systemet**

I Norge har vi en nasjonalforsamling-Stortinget. Her vedtas lover og regler som vi må følge. Alle er ikke nødvendigvis enige i beslutningene som Stortinget tar, men de blir godtatt. I kapitelet som handlet om politikk, har vi sett at staten er en enhet der statlige organer har enerett på å utøve makt. Det er stor forskjell på det internasjonale samfunnet og staten. I staten er det ikke tvil om at det er regjeringen, nasjonalforsamlingen og domstolene som har den sentrale myndigheten. Det internasjonale samfunnet mangler en "verdensregjering" som kan ta beslutninger og vedta lover som alle må rette seg etter. Statene samhandler med hverandre ut fra visse spilleregler; de har ulike roller, målsetninger, ressurser og makt. Det internasjonale samfunnet er mer likt det sosial systemet som eksisterer mellom enkeltmennesker, for eksempel i en familie. I familien har vi et sosialt system med et sett av roller som utfyller hverandre. Det er klart hvilke plikter og rettigheter rolleinnehaverne har overfor hverandre. Det er for eksempel foreldrenes oppgave å etablere spilleregler for familien og ha omsorg for barna. Det er ikke dermed sagt at barna følger spillereglene, men de må til en viss grad etterleve foreldrenes påbud. Barna kan altså ha individuelle roller som den ansvarlige eldstebroren eller søsteren, eller den bortskjemte attpåklatten. De eldste søskenen har mer makt enn de minste, blant annet fordi de er fysisk sterkere.

I verdensfamilien vil statene være barna. Norge vil da kanskje være den prektige lillebroren ( småstatsrollen), men USA vil være den sjefete storesøsteren ( supermaktrollen). FN organiserer samhandlingen mellom statene og etablerer spillereglene. Vi kan se FN som foreldre som har litt vanskeligheter med å etablere sin autoriet i verdensfamilien. I denne delen skal vi se på hvordan verdensfamilien fungere som helhet. Sentrale spørsmål når vi studerer det internasjonale samfunnet, er: Hva er makt? Hva vil det si at verden blir mer og mer globalisert? Hvorfor oppstår terrorisme? Hva slags internasjonalt samarbeid finnes?Hvilken rolle har Norge i verdenssamfunnet? Hvorfor er ressursene i verden så ujevnt fordelt?Hva er bærekraftig utvikling?